**ประกาศองค์การบริหารส่วนตำบลบางหิน**

**เรื่อง สอบราคาจ้างโครงการซ่อมแซมถนน Cape Sael สายบ้านบางหิน-บ้านวังกุ่ม**

**หมู่ที่ 2 และหมู่ที่ 4 ตำบลบางหิน อำเภอกะเปอร์ จังหวัดระนอง**

\*\*\*\*\*\*\*\*\*\*\*\*\*\*\*\*\*

ด้วยองค์การบริหารส่วนตำบลบางหิน มีความประสงค์จะสอบราคาจ้างโครงการซ่อมแซมถนน Cape Sael สายบ้านบางหิน-บ้านวังกุ่ม หมู่ที่ 2 และหมู่ที่ 4 ตำบลบางหิน อำเภอกะเปอร์ จังหวัดระนอง ขนาดผิวจราจรกว้าง 6.00 เมตร ยาว 2,486 เมตร ไหล่ทางข้างล่ะ 1.00 เมตร รายละเอียดตามปริมาณงานและแบบแปลนที่กำหนด ราคากลาง 1,999,000 บาท (หนึ่งล้านเก้าแสนเก้าหมื่นเก้าพันบาทถ้วน)

วงเงินงบประมาณที่ได้รับอนุมัติ 2,000,000 บาท (สองล้านบาทถ้วน)

**ผู้มีสิทธิเสนอราคาจะต้องมีคุณสมบัติ ดังนี้**

1. เป็นนิติบุคคลหรือบุคคลธรรมดาที่มีอาชีพรับจ้างทำงานที่สอบราคาดังกล่าวซึ่งมีผลงานก่อสร้างประเภท

เดียวกันซึ่งเป็นสัญญาเดียวกัน **ในวงเงินไม่น้อยกว่า......999,500.....บาท**

1. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยงานบริหารราชการส่วน

ท้องถิ่นและได้แจ้งเวียนชื่อแล้ว

 3. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลบางหิน

4. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

5. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลบางหิน ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาจ้างครั้งนี้

 กำหนดดูสถานที่ก่อสร้างในวันที่ 5 ตุลาคม 2557 เวลา 10.00 น. โดยพร้อมกัน ณ องค์การบริหารส่วนตำบลบางหิน ซึ่งผู้ควบคุมงานจะนำไปดูสถานที่ และลงชื่อไว้เป็นหลักฐาน และถ้าผู้ที่จะเข้ายื่นซองสอบราคา ไม่สามารถไปดูสถานที่ก่อสร้างด้วยตนเองจะมอบอำนาจโดยถูกต้องตามกฎหมายให้ตัวแทนไปดูสถานที่ก็ได้ โดยตัวแทนจะต้องแสดงหนังสือมอบอำนาจกับเจ้าหน้าที่ด้วย และกำหนดรับฟังคำชี้แจงรายละเอียดเพิ่มเติมในวันเดียวกัน ในกรณีผู้ไม่ไปดูสถานที่ก่อสร้างองค์การบริหารส่วนตำบลบางหิน ถือว่าได้รับทราบรายละเอียดแล้ว

กำหนดขายแบบรูปรายการและกำหนดยื่นซองใบเสนอราคา ในวันที่ 24 ตุลาคม 2557 ถึงวันที่ 7 พฤศจิกายน 2557 ระหว่างเวลา 08.30 น. – 16.30 น. ในวันเวลาราชการ ณ สำนักงานองค์การบริหารส่วนตำบลบางหิน

กำหนดรับซองใบเสนอราคา ในวันที่ 10 พฤศจิกายน 2557 ตั้งแต่เวลา 10.30 น.-12.00 น. ณ ศูนย์รวมข้อมูลข่าวสารการจัดซื้อ/จัดจ้างระดับอำเภอ ที่ว่าการอำเภอกะเปอร์ ชั้น 2

 กำหนดเปิดซองใบเสนอราคา ในวันที่ 11 พฤศจิกายน 2557 ตั้งแต่เวลา 10.00 น. เป็นต้นไป ณ ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ ที่ว่าการอำเภอกะเปอร์ ชั้น 2

ผู้สนใจติดต่อขอซื้อเอกสารสอบราคาในราคาชุดละ 700 บาท ได้ที่สำนักงานองค์การบริหารส่วนตำบล บางหิน ระหว่างวันที่ 24 ตุลาคม 2557 ถึงวันที่ 7 พฤศจิกายน 2557 หรือสอบถามทางโทรศัพท์ หมายเลข 0-7786-1246 ในวันและเวลาราชการ ดูรายละเอียดได้ที่เว็ปไซต์ [www.banghin.go.th](http://www.banghin.go.th)

 ประกาศ ณ วันที่ 24 เดือน ตุลาคม พ.ศ. 2557

 (นายวิชัย ศรีเจริญ)

นายกองค์การบริหารส่วนตำบลบางหิน

**เอกสารสอบราคาจ้าง เลขที่ 1/2558**

**การจ้างทำ สอบราคาจ้างโครงการซ่อมแซมถนน Cape Sael สายบ้านบางหิน-บ้านวังกุ่ม**

**หมู่ที่ 2 และหมู่ที่ 4 ตำบลบางหิน อำเภอกะเปอร์ จังหวัดระนอง**

**ตามประกาศองค์การบริหารส่วนตำบลบางหิน ลงวันที่ 24 เดือน ตุลาคม พ.ศ. 2557**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

องค์การบริหารส่วนตำบลบางหิน ซึ่งต่อไปนี้เรียกว่า "องค์การบริหารส่วนตำบลบางหิน” มีความประสงค์จะสอบราคาจ้างคือ โครงการซ่อมแซมถนน Cape Sael สายบ้านบางหิน-บ้านวังกุ่ม หมู่ที่ 2 และหมู่ที่ 4 ตำบลบางหิน อำเภอกะเปอร์ จังหวัดระนอง ขนาดผิวจราจรกว้าง 6.00 เมตร ยาว 2,486 เมตร ไหล่ทางข้างล่ะ 1.00 เมตร รายละเอียดตามปริมาณงานและแบบแปลนที่กำหนด ราคากลาง 1,999,000 บาท (หนึ่งล้านเก้าแสนเก้าหมื่นเก้าพันบาทถ้วน) วงเงินงบประมาณที่ได้รับอนุมัติ 2,000,000 บาท (สองล้านบาทถ้วน)

**1. เอกสารแนบท้ายเอกสารสอบราคา**

* 1. แบบรูปรายการละเอียด
	2. แบบใบเสนอราคา
	3. แบบสัญญาจ้าง
	4. แบบหนังสือค้ำประกัน

(1) หลักประกันสัญญา

* 1. บทนิยาม

(1) ผู้เสนอราคาที่มีผลประโยชน์ร่วมกัน

(2) การขัดขวางการแข่งขันราคาอย่างเป็นธรรม

**2. คุณสมบัติของผู้เสนอราคา**

* 1. ผู้เสนอราคาเป็นนิติบุคคลหรือบุคคลธรรมดาที่มีอาชีพรับจ้างงาน ที่สอบราคาจ้าง
	2. ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ หรือของหน่วยการ

บริหารราชการส่วนท้องถิ่น และได้แจ้งเวียนชื่อแล้ว หรือไม่เป็นผู้ที่ได้รับผลการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

* 1. ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศสอบราคาหรือไม่

เป็นผู้กระทำการอันเป็นการขัดขวางการแข่งขันราคาอย่างเป็นธรรม ตามข้อ 1.5

* 1. ผู้เสนอราคาต้องผ่านการคัดเลือกผู้มีคุณสมบัติเบื้องต้นในการจ้าง
	2. ผู้เสนอราคาต้องไม่เป็นผู้ได้รับเอกสารสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่

รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

 2.6 มีผลงานก่อสร้างประเภทงานเดียวกัน ซึ่งเป็นสัญญาเดียวกันในวงเงินไม่น้อยกว่า **999,500 บาท** **(เก้าแสนเก้าหมื่นเก้าพันห้าร้อยบาทถ้วน)** และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่น ซึ่งมีกฎหมายบัญญัติให้มีฐานะเป็นราชการส่วนท้องถิ่น รัฐวิสาหกิจ ที่องค์การบริหารส่วนตำบลเชื่อถือ

-2-

**3. หลักฐานการเสนอราคา**

ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคาดังนี้

* 1. สำเนาหนังสือรับรองการจดทะเบียนหุ้นส่วน และสำเนาใบทะเบียนภาษีมูลค่าเพิ่มพร้อมทั้งรับรองสำเนาถูกต้อง
	2. สำเนาบัตรประจำตัวผู้เสียภาษี
	3. สำเนาบัตรประจำตัวประชาชนและทะเบียนบ้านของหุ้นส่วนผู้จัดการหรือผู้มีอำนาจลงนาม
	4. หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้

บุคคลอื่นลงนามในใบเสนอราคาแทน

 3.5 สำเนาหนังสือรับรองผลงานก่อสร้าง ซึ่งเป็นสัญญางานประเภทงานเดียวกันซึ่งเป็นสัญญาเดียวพร้อมทั้งรับรองสำเนาถูกต้อง

3.6 บัญชีรายการก่อสร้างหรือใบแจ้งปริมาณงาน ซึ่งจะต้องแสดงรายการวัสดุ อุปกรณ์ ค่าแรงงาน

ภาษีประเภทต่าง ๆ รวมทั้งกำไรไว้ด้วย

* 1. บัญชีรายการเอกสารทั้งหมดที่ได้ยื่นพร้อมกับซองเสนอราคา
	2. สำเนาใบเสร็จรับเงินของ อบต. กรณีซื้อเอกสารสอบราคาจ้างพร้อมรับรองสำเนา
	3. ผู้จัดการหรือผู้มีอำนาจลงนาม เซ็นต์ชื่อรับรองสำเนาเอกสาร 3.1 - 3.8

**4. การยื่นซองสอบราคา**

 4.1 ผู้เสนอราคาต้องยื่นเสนอราคาตามที่แบบกำหนดไว้ในเอกสารสอบราคานี้โดยไม่มีเงื่อนไขใด ๆ ทั้งสิ้นและจะต้องกรอกข้อความให้ถูกต้องครบถ้วน ลงลายมือชื่อผู้เสนอราคาให้ชัดเจน จำนวนที่เสนอจะต้องระบุตรงกันทั้งตัวเลขและตัวหนังสือโดยไม่มีการขูดลบหรือการแก้ไข หากมีการขุดลบ ตก เติม แก้ไข เปลี่ยนแปลง จะต้องลงลายมือชื่อผู้เสนอราคา พร้อมทั้งประทับตรา กำกับไว้ด้วยทุกแห่ง

* 1. ผู้เสนอราคาจะต้องกรอกปริมาณวัสดุหรือราคาในบัญชีรายการก่อสร้างให้ครบถ้วน

ในการเสนอราคาให้เสนอราคาเป็นเงินบาท และเสนอราคาเพียงราคาเดียว โดยเสนอราคารวม

และราคาต่อหน่วย และหรือราคาต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวอักษรไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่ม ภาษีอากรอื่น และค่าใช้จ่ายทั้งปวงไว้แล้ว

 ราคาที่เสนอจะต้องเสนอกำหนดยื่นราคาไม่น้อยกว่า 30 วัน นับตั้งแต่วันเปิดซองสอบราคาโดยภายในกำหนดยื่นราคาผู้เสนอราคาต้องรับผิดชอบราคาที่ตนได้เสนอไว้ และจะถอนการเสนอราคามิได้

 4.3 ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จไม่เกิน 30 วัน นับถัดจาก

วันลงนามในสัญญาจ้างหรือวันที่ได้รับหนังสือแจ้งจากองค์การบริหารส่วนตำบลให้เริ่มทำงาน

 4.4 ก่อนยื่นซองสอบราคา ผู้เสนอราคาควรตรวจดูร่างสัญญา แบบรูปและรายละเอียด ฯลฯ ให้ถี่ถ้วน และเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา

 4.5 ผู้เสนอจะต้องยื่นซองสอบราคาที่ปิดผนึกซองเรียบร้อยจ่าหน้าซองถึงประธานกรรมการเปิดซองสอบราคาจ้าง โดยระบุไว้ที่หน้าซองว่า **"ใบเสนอราคาตามเอกสารสอบราคาจ้าง เลขที่ 1/2558"**  ยื่นต่อเจ้าหน้าที่รับซองสอบราคา ระหว่างวันที่ 24-31 ตุลาคม 2557 และวันที่ 3-7 พฤศจิกายน 2557 ระหว่างเวลา 08.30 น. ถึง 16.30 น. โดยยื่นที่สำนักงานองค์การบริหารส่วนตำบลบางหิน

-3-

 และกำหนดรับซองสอบราคาในวันที่ 10 พฤศจิกายน 2557 เวลา 10.30 น. – 12.00 น. ณ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ ที่ว่าการอำเภอกะเปอร์ชั้น 2

 คณะกรรมการเปิดซองสอบราคาจะเปิดซองใบเสนอราคาของผู้เสนอราคาที่มีสิทธิได้รับการคัดเลือก

ดังกล่าวข้างต้น ณ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ (ที่ว่าการอำเภอกะเปอร์) ชั้น 2 ในวันที่ 11 พฤศจิกายน 2557 ตั้งแต่เวลา 10.00 น. เป็นต้นไป ณ ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ ที่ว่าการอำเภอกะเปอร์ ชั้น 2

**5. กำหนดดูสถานที่**

 กำหนดดูสถานที่และรับฟังรายละเอียดเพิ่มเติม วันที่ 5 ตุลาคม 2557 โดยให้ไปพร้อมกัน

ณ สำนักงานองค์การบริหารส่วนตำบลบางหิน เวลา 10.00 น. ซึ่งผู้ควบคุมงานจะพาไปดูสถานที่ และลงชื่อไว้เป็นหลักฐานและถ้าผู้ที่จะเข้ายื่นซองสอบราคาไม่สามารถไปดูสถานที่ก่อสร้างด้วยตนเอง จะมอบอำนาจโดยถูกต้องตามกฎหมายให้ตัวแทนไปดูสถานที่ก็ได้ โดยตัวแทนจะต้องแสดงหนังสือมอบอำนาจกับเจ้าหน้าที่ด้วยกรณีผู้ไม่มาดูสถานที่ก่อสร้างและรับฟังรายละเอียดเพิ่มเติม องค์การบริหารส่วนตำบลจะถือว่าได้รับทราบรายละเอียดแล้ว

**6. หลักเกณฑ์ และสิทธิในการพิจารณาราคา**

* 1. ในการสอบราคาครั้งนี้“องค์การบริหารส่วนตำบลบางหิน”จะพิจารณาตัดสินด้วยราคารวมเป็น

เกณฑ์

* 1. หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้อง

หรือไม่ครบถ้วนตามข้อ 3 หรือยื่นซองสอบราคาไม่ถูกต้องตามข้อ 4 แล้ว คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดพลาดเพียงเล็กน้อยหรือที่ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อ

”องค์การบริหารส่วนตำบลบางหิน” เท่านั้น

 6.3 “องค์การบริหารส่วนตำบลบางหิน” สงวนสิทธิไม่พิจารณาราคาของผู้เสนอราคาโดยไม่มีการผ่อนผันในกรณี ดังต่อไปนี้

1. ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคาหรือในหลักฐานการรับ เอกสาร

สอบราคาของ”องค์การบริหารส่วนตำบลบางหิน”

 (2) ไม่กรอกชื่อนิติบุคคล หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา

1. เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญ หรือมี

ผลให้เกิดความได้เปรียบแก่ผู้เสนอราคารายอื่น

1. ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อม

ประทับตรา (ถ้ามี) กำกับไว้

 6.4 ในการตัดสินสอบราคาหรือในการทำสัญญา คณะกรรมการการเปิดซองสอบราคาหรือองค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้ที่เสนอราคาได้ องค์การบริหารส่วนตำบล มีสิทธิที่ไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง

-4-

 6.5 “องค์การบริหารส่วนตำบลบางหิน”ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกจ้างในจำนวนหรือขนาด หรือเฉพาะรายการหนึ่งรายการใด หรือ

อาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหายใด ๆ

มิได้ รวมทั้ง”องค์การบริหารส่วนตำบลบางหิน”จะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงาน ไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม หากมีเหตุผลที่เชื่อได้ว่าการเสนอราคากระทำไปโดยไม่สุจริต เช่น การเสนอเอกสารอันเป็นเท็จ หรือใช้ชื่อบุคคลธรรมดาหรือนิติบุคคลอื่นมาเสนอราคาแทน เป็นต้น

ในกรณีที่ผู้เสนอราคาต่ำสุดเสนอราคาต่ำจนคาดได้ว่าไม่อาจดำเนินงานตามสัญญาได้ คณะกรรมการ

เปิดซองสอบราคาหรือ”องค์การบริหารส่วนตำบลบางหิน” จะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์ หากคำชี้แจงไม่เป็นที่รับฟังได้องค์การบริหารส่วนตำบลมีสิทธิที่จะไม่รับราคาของผู้เสนอราคารายนั้น

 6.6 ในกรณีที่ปรากฏข้อเท็จจริงภายหลังจากการเปิดซองสอบราคาว่า ผู้เสนอราคาที่มีสิทธิได้รับการคัดเลือกตามที่ได้ประกาศรายชื่อไว้ตามข้อ 4.5 เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ณ วันประกาศสอบราคา หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ 1.5 “องค์การบริหารส่วนตำบลบางหิน” มีอำนาจที่จะตัดรายชื่อผู้เสนอราคาที่มีสิทธิได้รับการคัดเลือกดังกล่าวออกจากประกาศรายชื่อ ตามข้อ 4.5 และ “องค์การบริหารส่วนตำบลบางหิน” จะพิจารณาลงโทษผู้เสนอราคารายนั้นเป็นผู้ทิ้งงาน

 ในกรณีนี้หากผู้ว่าราชการจังหวัดพิจารณาเห็นว่า การยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่ง ผู้ว่าราชการจังหวัดมีอำนาจยกเลิกการเปิดซองใบเสนอราคาดังกล่าวได้

**7. การทำสัญญาจ้าง**

ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ 1.3 กับ”องค์การบริหารส่วน

ตำบลบางหิน” ภายใน…7….วัน นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละ 5 ของราคาจ้างที่สอบราคาได้ ให้”องค์การบริหารส่วนตำบลบางหิน” ยึดถือไว้ในขณะทำสัญญา โดยใช้หลักประกันอย่างหนึ่งอย่างใด ดังต่อไปนี้

* 1. เงินสด
	2. เช็คที่ธนาคารสั่งจ่ายให้แก่”องค์การบริหารส่วนตำบลบางหิน” โดยเป็นเช็คลงวันที่ที่ทำสัญญา

หรือก่อนหน้านั้นไม่เกิน 3 วันทำการของทางราชการ

* 1. หนังสือค้ำประกันของธนาคารภายในประเทศตามแบบหนังสือค้ำประกันดังระบุในข้อ 1.4 (1)
	2. พันธบัตรรัฐบาลไทย
	3. หนังสือค้ำประกันของบรรษัทเงินทุนอุตสาหกรรมแห่งประเทศไทย หรือบริษัทเงินทุนหรือบริษัท

เงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทยซึ่งได้แจ้งชื่อเวียนให้ส่วนราชการหรือหน่วยการบริหารราชการส่วนท้องถิ่นต่างๆ ทราบแล้ว โดยอนุโลมให้ใช้ตามแบบหนังสือค้ำประกันที่ระบุในข้อ 1.4 (1)

หลักประกันนี้จะคืนให้โดยไม่มีดอกเบี้ยภายใน 15 วันถัดจากวันที่ผู้ชนะการสอบราคา (ผู้รับจ้าง) พ้น

จากข้อผูกพันตามสัญญาจ้างแล้ว

-5-

**8. ค่าจ้างและการจ่ายเงิน**

“องค์การบริหารส่วนตำบลบางหิน” จะจ่ายเงินค่าจ้างตามสัญญาจ้างเพียงงวดเดียว เมื่อผู้รับจ้างได้

ปฏิบัติงานทั้งหมดให้แล้วเสร็จเรียบร้อยตามสัญญา รวมทั้งทำสถานที่ก่อสร้างให้สะอาดเรียบร้อย

**9. อัตราค่าปรับ**

ค่าปรับตามแบบสัญญาจ้างจะกำหนดในอัตราร้อยละ 0.25 ของค่าจ้างตามสัญญาต่อวัน

**10. การรับประกันความชำรุดบกพร่อง**

ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ 1.3 แล้วแต่

กรณีจะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า 2 ปี นับถัดจากวันที่”องค์การบริหารส่วนตำบลบางหิน”ได้รับมอบงาน โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน

7 วัน นับถัดจากวันที่ได้รับแจ้งความชำรุดบกพร่องหากผู้รับจ้างไม่ดำเนินการซ่อมแซมให้เรียบร้อย “องค์การบริหารส่วนตำบลบางหิน”มีสิทธิที่จะหักเงินประกันสัญญาเพื่อว่าจ้างให้ผู้อื่นดำเนินการแทนได้

**11. ขอสงวนสิทธิในการเสนอราคาและอื่น ๆ**

11.1 เงินค่าจ้างสำหรับงานจ้างครั้งนี้ ได้มาจากเงินอุดหนุนเฉพาะกิจ ที่มีลักษณะเป็นรายจ่ายลงทุน

 ประจำปีงบประมาณ พ.ศ.2558 การลงนามในสัญญาจะกระทำได้ต่อเมื่อ “องค์การบริหารส่วนตำบลบางหิน” ได้รับอนุมัติเงินค่าก่อสร้างแล้วเท่านั้น

 11.2 เมื่อ”องค์การบริหารส่วนตำบลบางหิน” ได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตามสอบราคาจ้างแล้ว ถ้าผู้รับจะต้องสั่งหรือนำสิ่งของมาเพื่องานดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้

 (1) แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวีภายใน 7 วัน นับถัดจากวันที่ผู้รับจ้างสั่งหรือซื้อจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

1. จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจาก

ต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

1. ในกรณีที่ไม่ปฏิบัติตาม (1) หรือ (2) ผู้รับจ้างจะต้องรับผิดตามกฎหมายว่าด้วยการส่ง

เสริมพาณิชยนาวี

 11.3 ผู้เสนอราคาซึ่ง”องค์การบริหารส่วนตำบลบางหิน”ได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุในข้อ 6 “องค์การบริหารส่วนตำบลบางหิน” อาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

* 1. “องค์การบริหารส่วนตำบลบางหิน” สงวนสิทธิ์ที่จะแก้ไขเพิ่มเติมเงื่อนไขหรือข้อกำหนดในแบบ

สัญญาให้เป็นไปตามความเห็นของอัยการจังหวัด (ถ้ามี)

-6-

**12. มาตรฐานฝีมือช่าง**

เมื่อ”องค์การบริหารส่วนตำบลบางหิน”ได้คัดเลือกผู้เสนอราคารายใดให้เป็นผู้รับจ้าง และได้ตกลงจ้าง

ก่อสร้างตามประกาศนี้แล้ว ผู้เสนอราคาจะต้องตกลงว่าในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจาก”องค์การบริหารส่วนตำบลบางหิน” หรือผู้มีวุฒิบัตรระดับ ปวช. ปวส. และ

ปวท. หรือเทียบเท่าจากสถาบันการศึกษาที่ ก.พ รับรองให้เข้ารับราชการได้ ในอัตราไม่ต่ำกว่าร้อยละ 10 ของแต่ละสาขาช่าง แต่ต้องมีช่างจำนวนอย่างน้อย 1 คน ในแต่ละสาขาช่างดังต่อไปนี้

12.1 ปวส. 1 คน สาขาช่างก่อสร้าง

**13. การปฏิบัติตามกฏหมายและระเบียบ**

 ในระหว่างระยะเวลาการก่อสร้างผู้รับจ้างถือปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด และจะต้องทำป้ายประชาสัมพันธ์โครงการตามแบบที่ “องค์การบริหารส่วนตำบลบางหิน” กำหนดไว้และถือเป็นส่วนหนึ่งของสัญญาจ้าง

**องค์การบริหารส่วนตำบลบางหิน**

**วันที่ 24 เดือน ตุลาคม พ.ศ. 2557**

**บทนิยาม**

 (1) “**ผู้เสนอราคาที่มีผลประโยชน์ร่วมกัน**” หมายความว่า บุคคลธรรมดาหรือนิติบุคคลที่เข้าเสนอราคาเพื่อรับจ้างในการสอบราคาจ้างของหน่วยการบริหารราชการส่วนท้องถิ่น เป็นผู้มีส่วนได้เสียไม่ว่าโดยทางตรงหรือทางอ้อมในกิจการของบุคคลธรรมดาหรือนิติบุคคลอื่นที่เข้าเสนอราคาเพื่อรับจ้างในการสอบราคาจ้างของหน่วยการบริหารราชการส่วนท้องถิ่นในคราวเดียวกัน

 การมีส่วนได้เสียไม่ว่าโดยทางตรงหรือทางอ้อมของบุคคลธรรมดาหรือนิติบุคคลดังกล่าวข้างต้น ได้แก่ การที่บุคคลธรรมดาหรือนิติบุคคลดังกล่าวมีความสัมพันธ์กันในลักษณะดังต่อไปนี้

 (1) มีความสัมพันธ์ในเชิงบริหาร โดยผู้จัดการ หุ้นส่วนผู้จัดการ กรรมการผู้จัดการ ผู้บริหาร หรือผู้มีอำนาจในการดำเนินงานในกิจการของบุคคลธรรมดาหรือของนิติบุคคลรายหนึ่งมีอำนาจหรือสามารถใช้อำนาจในการบริหารจัดการกิจการของบุคคลธรรมดาหรือของนิติบุคคลอีกรายหนึ่งหรือหลายราย ที่เสนอราคาให้แก่หน่วยงานบริหารราชการส่วนท้องถิ่นในการสอบราคาจ้างครั้งนี้

 (2) มีความสัมพันธ์กันในเชิงทุน โดยผู้เป็นหุ้นส่วนในห้างหุ้นส่วนสามัญ หรือผู้เป็นหุ้นส่วนไม่จำกัดความรับผิดในห้างหุ้นส่วนจำกัด หรือผู้ถือหุ้นรายใหญ่ในบริษัทจำกัดหรือบริษัทมหาชนจำกัด เป็นหุ้นส่วนในห้างหุ้นส่วนสามัญหรือห้างหุ้นส่วนจำกัด หรือเป็นผู้ถือหุ้นรายใหญ่ในบริษัทจำกัดหรือบริษัทมหาชนจำกัด อีกรายหนึ่งหรือหลายรายที่เสนอราคาให้แก่หน่วยการบริหารราชการส่วนท้องถิ่นในการสอบราคาจ้างครั้งนี้

 คำว่า “ผู้ถือหุ้นรายใหญ่” ให้หมายความว่า ผู้ถือหุ้นซึ่งถือหุ้นเกินกว่าร้อยละยี่สิบห้าในกิจการนั้น หรือในอัตราอื่นตามที่ปลัดกระทรวงมหาดไทยเห็นสมควรประกาศกำหนดสำหรับกิจการบางประเภทหรือบางขนาด

 (3) มีความสัมพันธ์กันในลักษณะไขว้กันระหว่าง (1) และ (2) โดยผู้จัดการ หุ้นส่วนผู้จัดการ กรรมการผู้จัดการ ผู้บริหาร หรือผู้มีอำนาจในการดำเนินงานในกิจการของบุคคลธรรมดาหรือของนิติบุคคลรายหนึ่ง เป็นหุ้นส่วนในห้างหุ้นส่วนสามัญหรือห้างหุ้นส่วนจำกัด หรือเป็นผู้ถือหุ้นรายใหญ่ในบริษัทจำกัดหรือบริษัทมหาชนจำกัด อีกรายหนึ่งหรือหลายรายที่เข้าเสนอราคาให้แก่หน่วยการบริหารราชการส่วนท้องถิ่นในการสอบราคาจ้างครั้งนี้ หรือในนัยกลับกัน

 การดำรงตำแหน่ง การเป็นหุ้นส่วน หรือเข้าถือหุ้นดังกล่าวข้างต้นของคู่สมรสหรือบุตรที่ยังไม่บรรลุนิติภาวะของบุคคลใน (1) (2) หรือ (3) ให้ถือว่าเป็นการดำรงตำแหน่งการเป็นหุ้นส่วน หรือการถือหุ้นของบุคคลดังกล่าว

 ในกรณีบุคคลใดใช้ชื่อบุคคลอื่นเป็นผู้จัดการ หุ้นส่วนผู้จัดการ กรรมการผู้จัดการผู้บริหารผู้เป็นหุ้นส่วนหรือผู้ถือหุ้นโดยที่ตนเองเป็นผู้ใช้อำนาจในการบริหารที่แท้จริง หรือเป็นหุ้นส่วนหรือผู้ถือหุ้นที่แท้จริงของห้างหุ้นส่วน หรือบริษัทจำกัด หรือบริษัทมหาชนจำกัด แล้วแต่กรณี และห้างหุ้นส่วน หรือบริษัทจำกัด หรือบริษัทมหาชนจำกัดที่เกี่ยวข้อง ได้เสนอราคาให้แก่หน่วยการบริหารราชการส่วนท้องถิ่น ในการสอบราคาจ้างคราวเดียวกัน ให้ถือว่าผู้เสนอราคาหรือผู้เสนองานนั้นมีความสัมพันธ์กันตาม (1) (2) หรือ (3) แล้วแต่กรณี

 (2)“**การขัดขวางการแข่งขันราคาอย่างเป็นธรรม**” หมายความว่า การที่ผู้เสนอราคารายหนึ่งหรือหลายรายกระทำการอย่างใดๆ อันเป็นการขัดขวาง หรือเป็นอุปสรรคหรือไม่เปิดโอกาสให้มีการแข่งขันราคาอย่างเป็นธรรมในการเสนอราคาต่อหน่วยการบริหารราชการส่วนท้องถิ่น ไม่ว่าจะกระทำ โดยการสมยอมกัน หรือโดยการให้ ขอให้หรือรับว่าจะให้ เรียก รับ หรือยอมจะรับเงินหรือทรัพย์สินหรือประโยชน์อื่นใด หรือใช้กำลังประทุษร้าย หรือข่มขู่ว่าจะใช้กำลังประทุษร้าย หรือแสดงเอกสารอันเป็นเท็จ หรือกระทำการใดโดยทุจริต ทั้งนี้ โดยมีวัตถุประสงค์ที่จะแสวงหาประโยชน์ในระหว่างผู้เสนอราคาด้วยกัน หรือเพื่อให้ประโยชน์แก่ผู้เสนอราคารายหนึ่งรายใดเป็นผู้มีสิทธิทำสัญญากับหน่วยการบริหารราชการส่วนท้องถิ่น หรือเพื่อหลีกเลี่ยงการแข่งขันราคาอย่างเป็นธรรม หรือเพื่อให้เกิดความได้เปรียบหน่วยการบริหารราชการส่วนท้องถิ่น โดยมิใช่เป็นไปในทางประกอบธุรกิจปกติ..............................................----